Relația fundamentală între cele două puncte cardinale ale culturii și civilizației – Orientul și Occidentul – este canavaua pe care, între prezent și trecut, cu mii de noduri și fire, autorul țese în arabescuri, prin reflecții, conexiuni neașteptate, digresiuni savante, confidențe intime, fundalul fascinant pe care se profilează o poveste de dragoste neîmplinită: între eroul romanului orientalistul și muzicologul austriac Franz Ritter (personajul-narator) și frumoasa, docta, hiperinteligenta și seducătoarea orientalistă evreică Sarah, specializată în literatură, care, în anumite împrejurări, preia rolul de ghid într-o nouă aventură inițiatică, conducându-l sau rătăcindu-l cu bună știință pe prietenul ei în labirintul miracolelor și ororilor Orientului.